

 LĒMUMS

Ādažos, Ādažu novadā

2025. gada 25. septembrī **Nr. 373**

**Par Ādažu novada pašvaldības domes piekrišanu zemes Gaujas ciemā iegūšanai īpašumā**

Ādažu novada pašvaldības dome izskatīja Ukrainas pilsones Vārds Uzvārds, personas kods:, deklarētā dzīvesvietas adrese: adrese (turpmāk - Iesniedzējs), 10.09.2025. iesniegumu (pašvaldības reģ. Nr. ĀNP/1-11-1/25/5346) ar lūgumu izsniegt izziņu par domes piekrišanu nekustamā īpašuma ar nosaukumu “d/s Kāpas Nr. 93”, Gauja, Carnikavas pag., Ādažu nov., zemes vienību 933 m2 kopplatībā reģistrācijai zemesgrāmatā saskaņā ar likuma “Par zemes privatizāciju lauku apvidos” 30. pantā noteikto darījumu izskatīšanas kārtību. Iesniegumā norādīts nekustamā īpašuma zemes vienību turpmākās izmantošanas mērķis – “dzīvošana esošā mājā”.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Nekustamais īpašums ar nosaukumu “d/s Kāpas Nr. 93”, Carnikavas pag., Ādažu nov. (kadastra Nr. 8052 002 0905), kura sastāvā ir: apbūvēta zemes vienība 0,0588 ha platībā ar adresi Veisa iela 10, Gauja, Carnikavas pag., Ādažu nov., un kadastra apzīmējumu 8052 002 0905, uz kuras atrodas dārza māja ar kadastra apzīmējumu 8052 002 0905 001, kā arī zemes vienība 0,0345 ha platībā bez adreses ar kadastra apzīmējumu 8052 002 1556 (kopā abas zemes vienības – Zemesgabals, bet abas zemes vienības kopā ar dārza māju - Īpašums), ir ierakstīts Rīgas rajona tiesas Carnikavas pagasta zemesgrāmatas nodalījumā Nr. 2990.
2. Nekustamā īpašuma valsts kadastra informācijas sistēmā Zemesgabalam reģistrēts nekustamā īpašuma lietošanas mērķis “Individuālo dzīvojamo māju apbūve”, lietošanas mērķa kods 0601.
3. Saskaņā ar 10.09.2025. dāvinājuma līgumu Iesniedzējs saņēmis Īpašumu dāvinājumā no sava tēva.
4. Zemesgabals atbilstoši Carnikavas novada teritorijas plānojumam 2018. - 2028. gadam (turpmāk - teritorijas plānojums), atrodas Savrupmāju apbūves teritorijā (DzS3). Tā noteikta, lai nodrošinātu mājokļa funkciju savrupam dzīvesveidam, paredzot atbilstošu infrastruktūru, un tās galvenais izmantošanas veids ir vasarnīcu un dārza māju apbūve.
5. Uz Zemesgabalu neattiecas likuma „Par zemes privatizāciju lauku apvidos” 29. panta otrajā daļā minētie ierobežojumi. Iesniegumā norādītais Zemesgabala turpmākās izmantošanas mērķis nav pretrunā ar teritorijas plānojumu.
6. Starptautisko un Latvijas Republikas nacionālo sankciju likuma 5. panta otrās daļas prasību izpildei SIA “Lursoft” 15.09.2025. tika pārbaudītas ziņas par Iesniedzēju. Subjekts sankciju sarakstos nav atrasts.
7. Iesniedzējam datums. izsniegta Uzturēšanās atļauja Nr. , kas derīga līdz datums. Dokumenta kopija pievienota Iesniedzēja iesniegumam domes piekrišanas saņemšanai Īpašuma iegūšanai īpašumā. Līdz ar to Nacionālo drošību apdraudošu darījumu ierobežošanas likuma normas uz Iesniedzēju nav attiecināmas.

Pamatojoties uz likuma “Par zemes privatizāciju lauku apvidos” 28. panta ceturto daļu, 29. panta otro daļu, 30. panta pirmo un otro daļu, Ādažu novada pašvaldības dome

**NOLEMJ:**

1. Izsniegt Ukrainas pilsonei Vārds Uzvārds (Vārds Uzvārds), personas kods:, dzimšanas datums: datums., deklarētā dzīvesvietas adrese: adrese, izziņu par Ādažu novada pašvaldības domes piekrišanu iegūt īpašumā nekustamā īpašuma ar nosaukumu “d/s Kāpas Nr. 93”, Gauja, Carnikavas pag., Ādažu nov. (kadastra Nr. 8052 002 0905), sastāvā ietilpstošu apbūvētu zemes vienību 0,0588 ha platībā ar adresi Veisa iela 10, Gauja, Carnikavas pag., Ādažu nov., un kadastra apzīmējumu 8052 002 0905, uz kuras atrodas dārza māja ar kadastra apzīmējumu 8052 002 0905 001, dārza mājas uzturēšanai, kā arī zemes vienību 0,0345 ha platībā bez adreses ar kadastra apzīmējumu 8052 002 1556.
2. Pašvaldības Centrālās pārvaldes Nekustamā īpašuma nodaļai sagatavot 1. punktā noteikto izziņu un pēc pašvaldības nodevas samaksas izsniegt to Vārds Uzvārds.
3. Lēmumu var apstrīdēt Administratīvajā rajona tiesā Baldones iela 1A, Rīga, LV-1007, mēneša laikā no tā spēkā stāšanās dienas (paziņošanas dienas adresātam).
4. Lēmuma izpildes kontroli veikt pašvaldības izpilddirektora vietniecei.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU